**Fundargerð**

23.9.2013 - Fundur nr. 8

Stýrihópur um heildstæða þjónustu í Breiðholti

Ár 2013, mánudaginn 23. september, var haldinn 8. fundur stýrihóps um heildstæða þjónustu í Breiðholti sem er tilraunaverkefni.  Fundurinn var haldinn hjá Íþróttafélaginu Leikni, Austurbergi og hófst kl. 16:00.  Viðstödd voru:  Jón Gnarr borgarstjóri, Stella Kristín Víðisdóttir sviðsstjóri Velferðarsviðs, Ómar Einarsson sviðsstjóri Íþrótta- og tómstundasviðs, Ólöf Örvarsdóttir sviðsstjóri Umhverfis- og skipulagssviðs, Björk Vilhelmsdóttir formaður hverfisráðs Breiðholts, Birna Magnúsdóttir áheyrnarfulltrúi hverfisráðs Breiðholts, Óskar Dýrmundur Ólafsson hverfisstjóri og Lára S. Baldursdóttir verkefnastjóri sem ritaði fundargerð.

*1. Kynning á starfi Íþróttafélagsins Leiknis:*

Þórður Einarsson (Doddi) kom inn á fund og kynnti starf Leiknis.

*2. Menntaverkefni í Breiðholti:*

Óskar greindi frá verkefni um eflingu menntunar í Breiðholti sem er tilraunaverkefni menntamálaráðuneytisins, Reykjavíkurborgar og aðila vinnumarkaðarins. Tveir verkefnastjórar hafa verið ráðnir til að sinna verkefninu. Markhópur verkefnisins er fullorðið fólk sem hefur lokið grunnskóla og er líklegt til að vilja mennta sig meira. Samþykkt var að menntaverkefnið myndi verða hluti af starfsáætlun Breiðholtsverkefnis.

3. *Helstu verkefni samkvæmt starfsáætlun:*

Fjallað var um helstu verkefni sem eru framundan:

* Breiðholtsbylgjan: Starfsdagur allra starfsmanna borgarinnar í Breiðholti þann 4. okt. um 650 starfsmenn hafa skráð sig til þátttöku.
* Notendasamráð, þróun þjónustu um fjárhagsaðstoð: Í vetur verður aðferðarfræði notendasamráðs, sem nefnist Mind Lab, nýtt við að vinna að framþróun þjónustu um fjárhagsaðstoð.
* Upplýsingamiðlun fyrir innflytjendur: Unnið er að því að styrkja samstarfsnet þeirra sem eru í aðstöðu til að veita upplýsingar til innflytjenda, sérstaklega til foreldra, svo sem leikskólar og grunnskólar.
* Samráð um samfélagsstarf: Verkefnið Bergin í Breiðholti er í endurskoðun, verkefnið varðar samstarf og hagræðingu.

4. *Tímasetning funda:*

Samþykkt var að fundartími stýrihóps í vetur verði kl. 16:00 til 17:00 á mánudegi á tveggja mánaða fresti. Fundarboð verða send.

Fundi slitið kl. 17:00